 INTERNETO SVETAINIŲ KALBOS APŽVALGA 

Vadovaujantis Lietuvos Respublikos vietos savivaldos įstatymo 7 straipsnio 13 dalimi (vykdyti valstybinę (valstybės perduotą savivaldybėms) funkciją – valstybinės kalbos vartojimo ir taisyklingumo kontrolę), Valstybinės kalbos įstatymu, Valstybinės lietuvių kalbos komisijos nutarimais, kitais teisės aktais, yra tikrinama įmonių, įstaigų viešai skelbiama informacija. Lietuvos Respublikos valstybinės kalbos įstatymo 22 straipsnis nurodo, kad Lietuvos visuomenės informavimo priemonės privalo laikytis taisyklingos lietuvių kalbos normų.
[bookmark: _GoBack]Kadangi dabar dauguma informacijos ieškome būtent internete, norėtųsi, kad elektroninėje erdvėje skelbiamų tekstų kalba būtų taisyklinga. 

Kompiuterinis raštingumas 
 
1. Visas tekstas turi būti spausdinamas vienodu (jei nėra specialaus tikslo jį keisti) šriftu, dažniausiai – Times New Roman. 
 	2. Šrifto dydis pasirenkamas pagal poreikį, dažniausiai – 12. 
3. Teksto pastraipos kraštai dažniausiai lygiuojami pagal abipusę lygiuotę. Tekstą reikia tvarkyti (maketuoti), o ne pateikti tokį, kaip pasisekė išspausdinti. 
4. Tarpai tarp eilučių pasirenkami tokie, kokių reikia, dažniausiai – 1–1,5. Svarbesni tekste yra tarpai tarp ženklų (žodžių, simbolių, skaitmenų ir kt.). Tarp ženklų yra paliekamas vienas tarpas, kurį iš akies nustatyti nėra lengva, todėl rekomenduojama išmokti tekstą spausdinti arba baigus spausdinti patikrinti įjungus pastraipos pabaigos ženklą (¶). Tada visi tarpai matomi kaip taškai. Ten, kur yra du ar daugiau taškų, turi likti vienas taškas (vieno ženklo tarpas). Kad kompiuteris nenukeltų kai kurių spausdinamo teksto atkarpų į naują eilutę, prireikia jungiamojo tarpo, kuris teksto dalis sujungia. Šis tarpas spausdinamas taip: Alt+0160. Jungiamasis tarpas tinka tarp skaitmenų ir vienetų ar simbolių, tarp vardo raidės ir pavardės, kitais atvejais, pvz.: 10 km, 20 %, 20 proc., J. Jablonskis, t. y., t. t. ir kt. Tačiau yra keletas atvejų, kada tarpai tarp ženklų nepaliekami: 
a) rašant brūkšnelį, tarpai nepaliekami nei iš kairės, nei iš dešinės pusės, pvz.: 10-metis, V. Pūtvis-Putvinskis, lopšelis-darželis, mokykla-daugiafunkcis centras, specialioji pedagogė-logopedė; 
b) rašant brūkšnį, kuris nurodo tam tikras ribas (kitaip sakant, jį tekste galima keisti žodžiais nuo <...> iki), tarpai iš abiejų jo pusių nepaliekami, pvz.: 10–10.30 val., 
c) kai pliuso, minuso ar kt. ženklai nerodo aritmetinių veiksmų, pvz.: Alt+0132. 
5. Brūkšnių tekstuose būna skirtingų, pvz.: 
a) brūkšnelis (-); 
b) brūkšnys (–), kuris spausdinamas taip: Alt+0150; 
c) ilgasis brūkšnys (—), jį vartoja informatikai, mūsų tekstuose jo nebus; 
d) pasvirasis brūkšnys (/); 
e) braukimo brūkšnys (_) ir kt. 
6. Kiekvienos pastraipos įtraukos turi būti vienodos, dažniausiai renkamasi nuo 1 cm iki 2,2 cm. Tekstas gali būti maketuojamas ir kitaip, t. y. be įtraukų, paliekant tarp pastraipų didesnį tarpą. 
7. Lietuviškos kabutės yra tokios: atidaromosios („), spausdinamos Alt+0132, uždaromosios (“), spausdinamos Alt+0147. Po atidaromųjų ir prieš uždaromąsias kabutes tarpų palikti nereikia. Kitų kalbų kabutės atrodo taip: angliškos – “A”, latviškos „A”, rusiškos – «A». 
8. Tekstą rašant, reikia pasisaugoti kai kurių dalykų, kuriuos gali „iškrėsti“ kompiuteris, pvz.: jei parašėme tašką, suprantama, kad baigiamas sakinys, todėl toliau žodis rašomas didžiąja raide. Bet tašką galime parašyti po santrumpų ir tęsti sakinį, todėl reikia žiūrėti, ką daro kompiuteris, pvz.: konkursas 3–6 kl. Mokiniams (= konkursas 3–6 kl. mokiniams). 

 Rašybos klaidos 

· Įmonių, įstaigų pavadinimai rašomi tokie, kokie yra registruoti valstybės įmonės Registrų centro Juridinių asmenų registre, pvz.: Ukmergės meno mokykla, Ukmergės meno mokyklos Muzikos skyrius, Ukmergės meno mokyklos Dailės skyrius, Ukmergės meno mokyklos Želvos filialas (ne Ukmergės muzikos mokykla ar kt.)
· Lietuvos Respublikos Švietimo įstatymas (=Lietuvos Respublikos švietimo įstatymas), 
· LR Socialinės apsaugos ir darbo ministerija (=Lietuvos Respublikos socialinės apsaugos ir darbo ministerija), 
· Lietuvos žemės ūkio ministerija (=Lietuvos Respublikos žemės ūkio ministerija),
· Ukmergės rajono savivaldybės administracijos švietimo ir sporto skyrius (=Ukmergės rajono savivaldybės administracijos Švietimo ir sporto skyrius). 
· 1-4 klasių (=1–4 klasių).  Brūkšnys (ne brūkšnelis) tarp dviejų žodžių ar skaitmenų rašomas, nurodant daiktų ar reiškinių vietos, laiko, kiekio, eilės ribas.
· Specialioji pedagogė – logopedė (=specialioji pedagogė-logopedė). Brūkšnelis (ne brūkšnys) rašomas tarp dviejų sintaksiškai lygiaverčių žodžių, nusakančių vieno daikto, reiškinio, vienos ypatybės pavadinimą.
· Kai telefonas ir faksas yra kartu, rašomas pasvirasis brūkšnys su tarpais iš abiejų pusių – tel. / faks. su taškais), e-paštas (= e. paštas, el. paštas, e. p., el. p.). Dvitaškis po telefono numerio ar elektroninio pašto adreso rašomas tik tada, kai pateikiami keli numeriai ar keli adresai. Telefono numerių skaitmenys grupuojami, kaip tai daryti, nurodo Nacionalinių ir tarptautinių telefono ryšio numerių rašymo taisyklės. 
· 3-ias  (turi būti rašomas minkštumo ženklas),
· kūribingi (=kūrybingi), 
· pavežėjimas (=pavėžėjimas), 
· įrengta trąsa (=trasa), 
· daiktai negražinami (=negrąžinami), 
· atskleisti žmogiškasias (=žmogiškąsias), 
· inžinierinių (=inžinerinių) tinklų tiesimas,
· Tolučių km. (=k.),
· kiaulienos file (=filė), 
· prižiūri tvarką foje (=fojė). 

Skyrybos klaidos

· Į šią iniciatyvą, spalio 9 d., įsijungė... (= Į šią iniciatyvą spalio 9 d. įsijungė...),
· ... rūkymo, bei kitų pažeidimų (= ...rūkymo bei kitų pažeidimų),
· Lietuviškų kabučių grafinė raiška yra „ABC“ (apačioje devynetukai, viršuje – šešetukai), pvz.: ugdymo programos grupės „Linksmosios natelės“, „Smagūs žingsneliai“.

· Jei citata nesudaro savarankiško sakinio (t. y. kai citata sudaro autoriaus sakinio dalį ir pradedama mažąja raide), taškas rašomas už kabučių: Šitą pažadą pakartojo apaštalas Paulius, sakydamas, kad „visi esame viena duona ir vienas kraujas“. 
· Jei citata rašoma po įvadinio žodžio ir dvitaškio ir ją sudaro didžiąja raide pradedamas savarankiškas sakinys (ar keli sakiniai), taškas rašomas prieš uždaromąsias kabutes: Vergilijus sakė: „Atkaklus darbas viską nugali.“ 



 Gramatikos klaidos

· Kliento, atstovaujančio vaiko interesus (=interesams),
· Sukomplektuotų klasių skaičius mokslo metų pradžiai (=pradžioje), 
· Neformalus (papildomas) ugdymas (=Neformalusis (papildomas) ugdymas), 
· Objekto nuomos sutarties trukmė – 2 (du) metai (=Objekto nuomos sutarties trukmė – 2 (dveji) metai); šeši (=šešeri) metai. Su daugiskaitiniais daiktavardžiais turi būti vartojami dauginiai skaitvardžiai (išimtis – leidžiama vartoti vieni, vienos ir vieneri, vienerios). 
· Balelių daugiafunkcinio centro (=daugiafunkcio). Būdvardžiai, turintys dėmenis daug-, daugia-, vartojami be priesagų –inis, taip pat,  kai kilmininkas yra sudėtinio termino rūšinis dėmuo, netinka vartoti būdvardį su priesaga -inis, pvz.: valstybinė įmonė (=valstybės įmonė), atestacinė komisija (=atestacijos komisija), 
· direktorius (=direktorė) Jonaitienė, 
· J. R. yra sekretorė-kasininkė, bet eina sekretoriaus-kasininko pareigas; pareigos – direktoriaus pavaduotojas ugdymui, bet moteris bus direktoriaus pavaduotoja ir kt. 
· Versija spausdinimui (=Versija spausdinti), 
· Kontaktinis telefonas pasiteiravimui (= Kontaktinis telefonas pasiteirauti / Telefonas pasiteirauti), 
· Vadovaujantis <...>, skiriu <...> (= Vadovaudamasis / Vadovaudamasi <...> skiriu <...>). 

Žodyno klaidos

· Garantinis aptarnavimas (=priežiūra), 
· atliekame gerbūvio (=aplinkos tvarkymo) darbus,
· siūlome sekančias (=šias) transporto priemones,
· informacija talpinama (=pateikiama, skelbiama), 
· talpinamos (=pateikiamos) įvairios nuorodos. 


Parengė Dalia Ivaškevičienė, Personalo, civilinės metrikacijos  ir dokumentų valdymo skyriaus  vyr. specialistė
